Source: https://www.zakonypreludi.sk/zz/1959-28
Timestamp: 2020-07-07 13:27:00+00:00

Document:
28/1959 Zb. Vládne nariadenie, ktorým sa mení a doplňuje vládne nariadenie o štátnej arbitráži | Aktuálne znenie
28/1959 Zb.
Nariadenie vlády č. 28/1959 Zb.Vládne nariadenie, ktorým sa mení a doplňuje vládne nariadenie o štátnej arbitráži
Platnosť od 17.06.1959 do31.12.1962
Účinnosť od 17.06.1959 do31.12.1962
Zrušený 121/1962 Zb.
Aktuálne znenie 17.06.1959 - 31.12.1962
ktorým sa mení a doplňuje vládne nariadenie o štátnej arbitráži
Vláda Československej republiky nariaďuje so súhlasom prezidenta republiky podľa § 1 ústavného zákona č. 47/1950 Zb. o úpravách v organizácii verejnej správy a podľa § 10 ods. 1 zákona č. 63/1958 Zb. o druhom päťročnom pláne rozvoja národného hospodárstva Československej republiky:
Vládne nariadenie č. 47/1953 Zb. o štátnej arbitráži v znení vládneho nariadenia č. 45/1954 Zb. sa mení a doplňuje takto:
„(1) Štátna arbitráž nerozhoduje
a) spory uvedené v § 28 ods. 1 a 2 a v § 29 ods. 1, okrem prípadu ak orgán nadriadený stranám, u ktorého je zriadená rezortná alebo družstevná arbitráž, dá súhlas na to, aby spor rozhodla štátna arbitráž;
b) majetkové spory, v ktorých aspoň jednou zo strán je jednotné roľnícke družstvo;
c) spory o náhrade nákladov liečebnej starostlivosti, dávok nemocenského poistenia a dôchodkového zabezpečenia a iných nákladov vynaložených z dôvodov škody na zdraví alebo smrti;
d) spory o plnení z poistného pomeru, spory o regresné nároky z poistného pomeru a spory medzi odborovým orgánom a závodom o náhrade škody vzniknutej nesprávnym postupom závodu pri vykonávaní nemocenského poistenia;
e) spory podľa DESIATEJ HLAVY DRUHEJ ČASTI Občianskeho súdneho poriadku;
f) spory o vylúčení veci z exekúcie, spory vyplývajúce z námietok podaných v exekučnom konaní a žaloby vymáhajúceho veriteľa;
g) spory o náhrade škody súvisiacej s prevádzkou dopravných prostriedkov (včítane sporov z regresných nárokov);
h) spory, v ktorých ide o vecné právo k nehnuteľnej veci, alebo v ktorom sa takéto právo zapiera, alebo v ktorom sa žiada o rozdelenie nehnuteľnej veci alebo o úpravu hraníc;
ch) spory vyplývajúce z nájomných pomerov k nehnuteľným veciam a z iných plnení vo vzťahu k takýmto nájomným pomerom;
i) spory z prepravných zmlúv, ktoré sú v súvislosti s dovozom alebo vývozom tovaru, alebo ktoré sa týkajú tranzitnej dopravy.
(2) Spory uvedené v odseku 1 písm. b) až i) rozhodujú súdy; v týchto sporoch sú všetky strany uvedené v § 1 spôsobilé byť účastníkom konania pred súdmi.“
2. V § 27 sa prečiarkuje veta za bodkočiarkou.
3. Ustanovenia § 28 ods. 3 až 6 znejú:
„(3) Orgány rezortnej arbitráže nerozhodujú však spory o náhrade škody zo zmlúv o vykonávaní kontroly tovaru medzi podnikmi podliehajúcimi Ministerstvu zahraničného obchodu; tieto spory rozhodujú súdy.
(4) Pre rezortnú arbitráž platia primerane ustanovenia §§ 1, 2, 4 a 7, § 11 ods. 3, § 12, §§ 15 až 21 a §§ 24 a 25; rezortná arbitráž je povinná začať arbitrážne konanie aj z podnetu hlavného arbitra Československej republiky.
(5) Rezortná arbitráž môže z dôvodov vhodnosti v súhlase so Štátnou arbitrážou Československej republiky postúpiť spory štátnej arbitráži pri krajskom národnom výbore.
(6) Predpisy o organizácii rezortnej arbitráže, o jej príslušnosti, o konaní pred ňou a o preskúmavaní jej rozhodnutí vydajú kompetentní ministri.“
Toto nariadenie sa nevzťahuje na konania začaté pred jeho účinnosťou.

References: § 1
 § 10
 § 28
 § 29
 § 1
 § 27
 § 28
 § 11
 § 12